rejauldu/bengali-wikipedia huggingface dataset:
নিকা ক্রৌশ (জন্ম: ২ জুলাই ১৯৯৫) পেশাদারভাবে ব্রিটনি ম্যানসন নামে পরিচিত, হলেন একজন রুশ-এস্তোনীয় মডেল, গায়িকা এবং সামাজিক যোগাযোগ মাধ্যম ব্যক্তিত্ব। তিনি ২০১৭ সালে তার টিকটক অ্যাকাউন্ট শুরু করেন এবং ২০১৯ সালে তার মডেলিং ভিডিওগুলোর জন্য পরিচিতি লাভ করেন। এরপর থেকে তিনি মডেলিংয়ের জন্য এলিট মডেল ম্যানেজমেন্টের সাথে চুক্তিবদ্ধ হন।   কর্মজীবন  ম্যানসন মাত্র ১২ বছর বয়সে মডেলিং শুরু করেন। তিনি মূলত একটি শপিং মলে রানওয়ে শো চলাকালে চুপিচুপি মঞ্চের পেছনে গিয়ে আয়োজকদের জিজ্ঞেস করেন যে, তিনি তাদের সঙ্গে কাজ করতে পারেন কি না; পরের সপ্তাহে তিনি তাদের কাছ থেকে একটি ফোন পান। পরে তিনি কোনো মাতৃ প্রতিষ্ঠান ছাড়াই রাশিয়া এবং চীনে ফ্যাশন সপ্তাহে অংশ নেন।  ২০২১ সালে তিনি টিএনটিতে ইউ আর আ টপ মডেল মডেলিং প্রতিযোগিতায় নিকা ক্রৌশ নামে প্রতিদ্বন্দ্বিতা করেন।  ২০২২ সালে ম্যানসন তার "এভরিওয়ান (আই'ম স্টাক)" এবং "মোড-এল" একক গান দিয়ে সঙ্গীত প্রকাশ শুরু করেন এবং একটি টিকটক অ্যাকাউন্ট তৈরি করেন। ২০২২ সালের নভেম্বরে তার অ্যাকাউন্টে পোস্ট করা মডেল হিসেবে রাস্তা পার হওয়ার একটি ভিডিও কয়েক ঘন্টার মধ্যে দশ মিলিয়নেরও বেশিবার প্রদর্শিত হয়।  তাকে মডেলিং সংস্থাগুলো বারবার ফিরিয়ে দেওয়ার পর তিনি “ওয়াকিং আনটিল আই গেট নোটিশড বাই আ মডেল এজেন্সি” নামে একটি ধারাবাহিক শুরু করেন। এতে তিনি জনসমক্ষে র‍্যাম্প হাঁটার ভঙ্গিতে হাঁটেন, যা সামাজিক যোগাযোগ মাধ্যমে জনপ্রিয় হয়ে ওঠে। তিনি নেওমি ক্যাম্পবেল, শ্যালম হার্লো এবং কেন্ডাল জেনার সুপারমডেলের মতো হাঁটার টিউটোরিয়াল পোস্ট করতে শুরু করেন, যা টিকটকে জনপ্রিয়তা অর্জন করে। পরে তিনি এলিট মডেলস এনওয়াইসির সাথে চুক্তিবদ্ধ হন এবং ২০২৩ সালের ফেব্রুয়ারিতে মিলান পোশাক সপ্তাহ চলাকালীন পোশাক নকশাকর মারিও ডাইস এবং আলেসান্দ্রো ডি বেনেদেত্তির প্রদর্শনীতে অংশ নেন। ২০২৩ সালের আগস্টে তিনি "ফ্যাশন" এককটি প্রকাশ করেন, যা টিকটকে জনপ্রিয় হয়ে ওঠে এবং পরের মাসে বিলবোর্ড গরম নৃত্য/ইলেকট্রনিক গানের চার্টে ৪১ নম্বরে অবস্থান করে।   ব্যক্তিগত জীবন  ম্যানসন একজন ট্রান্সজেন্ডার। ১৫ বছর বয়সে তার মধ্যে পরিবর্তন হওয়া শুরু হয়, যার ফলে তিনি তার সহপাঠী এবং শিক্ষকদের কাছ থেকে ধমক পান। ম্যানসনের মতে, তার সহপাঠীদের একজন তাকে "ফ্যাগট " বলে উল্লেখ করে অর্থাৎ যে "বেঁচে থাকার যোগ্য নয়" এবং তার শ্রেণীর অন্যান্য শিক্ষার্থীদের ম্যানসনকে বেছে নিতে উৎসাহিত করে। এই নির্যাতনের ফলে ম্যানসন তিনবার আত্মহত্যার চেষ্টা করেন।  , তিনি বর্তমানে পোল্যান্ডের ওয়ারশতে অবস্থান করছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের সাল অনিশ্চিত বিষয়শ্রেণী:রুশ টিকটকার বিষয়শ্রেণী:২১শ শতাব্দীর রুশ নারী বিষয়শ্রেণী:১৯৯০-এর দশকে জন্ম বিষয়শ্রেণী:রুশ ট্রান্সজেন্ডার নারী বিষয়শ্রেণী:এলজিবিটিকিউ টিকটকার বিষয়শ্রেণী:২১শ শতাব্দীর রুশ এলজিবিটিকিউ ব্যক্তি বিষয়শ্রেণী:২১শ শতাব্দীর রুশ সঙ্গীতশিল্পী
জাতীয় জুট মিলস লিমিটেড বাংলাদেশের সিরাজগঞ্জ জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। প্রতিষ্ঠাকালীন সময় এটির নাম ছিলো কওমী জুট মিলস লিমিটেড যা পরবর্তীতে বন্ধ হয় যায় এবং ২০১১ সালে পুনরায় এটিকে বর্তমান নামে চালু করা হয়।   অবস্থান  বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার রায়পুরে এই শিল্প প্রতিষ্ঠানটি অবস্থিত।   ইতিহাস  এই শিল্প প্রতিষ্ঠানটি কওমী জুট মিল নামে ১৯৬০ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালে তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয়; পরবর্তীতে, ২০১১ সালে পুনরায় সরকারি অর্থায়নে এটিকে নতুন নামে চালু করা হয়।   অবকাঠামো  এই বৃহদায়তন শিল্প-কমপ্লেক্সটি ৭৫.২১ একর জায়গা জুড়ে অবস্থিত।   কর্মরত শ্রমিক ও ব্যবস্থাপনা  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪ হাজার কর্মী কাজ করতে পারে।   উৎপাদন ক্ষমতা  এই মিলে রয়েছে ২৫২ হেসিয়ান, ২৪৮ সেকিং, ৩২ সিবিসি ও ৫৮০ স্পিন্ডেল লুম এবং গড়ে এর মাসিক উৎপাদন ক্ষমতা ১০.৫৬ মেট্রিক টন হেসিয়ান, ৩৪.৫৬ মেট্রিক টন সেকিং ও ২.৮৮ মেট্রিক টন সিবিসি লুম।   উৎপাদিত পণ্য   কাপড়  থলে।   আরও দেখুন   বাংলাদেশ পাটকল করপোরেশন;  বাংলাদেশের পাটকলগুলোর তালিকা।   তথ্যসূত্র    বহিঃসংযোগ   জাতীয় জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।  বিষয়শ্রেণী:১৯৬০-এ প্রতিষ্ঠিত বিষয়শ্রেণী:বাংলাদেশের পাটকল
বালক গণেশ বা (ইংরেজি: Bal Ganesh) হলো পঙ্কজ শর্মা পরিচালিত ২০০৭ সালের একটি কম্পিউটার-অ্যানিমেটেড সঙ্গীতধর্মী পূর্ণদৈর্ঘ্য চলচ্চিত্র। এই চলচ্চিত্রটি হিন্দু দেবতা গণেশের ছোটবেলার দুষ্টামি এবং দুঃসাহসিক কাজ অবলম্বনে নির্মিত।   ভয়েস কাস্ট    বালক গণেশ চরিত্রে আশার শেখ  শিবের চরিত্রে আদর্শ গৌতম  পার্বতীর চরিত্রে নম্রতা সাহনি  জয় প্রকাশ সিং ভগবান ব্রহ্মা , কুবের, সাপের চরিত্রে  ভগবান বিষ্ণু / ভগবান নারায়ণ রূপে জিগনেশ  লক্ষ্মীর চরিত্রে নেশমা মন্ত্রী  বাল কার্তিকেয় চরিত্রে তরণ  বরুণ দেবের চরিত্রে ধনঞ্জয়  তেভরাজ ইন্দ্র দেবের চরিত্রে পঙ্কজ শর্মা  মুশকের চরিত্রে রজনিকা গাঙ্গুলী  নান্টি চরিত্রে জিতেন্দ্র জয়সওয়াল  ঋষি চরিত্রে মিহির চক্রবর্তী  নারদ ঋষির চরিত্রে নিতিন মালহোত্রা  তর্কসুর রূপে ভারত স্বাধীন  পরশুরামের চরিত্রে বিকাশ গোস্বামী  সুরাপদমন চরিত্রে পারমিন্দর ঘুর্মান   সাউন্ড ট্র্যাক  সাউন্ডট্র্যাকটি কম্পোজ করেছেন শামির ট্যান্ডন।   আও সুনাতা হুঁ সবকো- হরিহরণ  গণা গণা দি - শঙ্কর মহাদেবন  হাতি কা বাল হ্যায় - সঞ্চিতা ভট্টাচার্য  আধাভুত সংকল্প - হেমা দেসাই  নানহা মুন্না বাল গণেশ - আশা ভোঁসলে , ঊষা মঙ্গেশকর  শঙ্করজী আইকা দামরু বাজে - কৈলাশ খের  তেনো লোক মে পূজা যায় - আশা ভোঁসলে, আমানত, অনিক   সিক্যুয়েল  বিজয় এস. ভানুশালী পরিচালিত একটি সিক্যুয়াল বালক গণেশ ২  ২৩শে অক্টোবর ২০০৯ এ মুক্তি পায়।  ভানুশালীর আরেকটি সরাসরি-টু-ভিডিও সিক্যুয়েল বালক গণেশ ৩  ১৮ই সেপ্টেম্বর ২০১৫-এ মুক্তি পায়।  বালক গণেশ এবং পোমজোম প্ল্যানেট  ভানুশালীর দ্বারা আবার ২০১৭ সালে তৈরি করা হয়েছিল। ২০২০ সালে বাল গণেশ এর পাঠশালা নামে একটি ওয়েব সিরিজ প্রকাশিত হয়েছিল যাতে গণেশকে বাচ্চাদের বিভিন্ন ভারতীয় উৎসব এবং ঐতিহ্য ব্যাখ্যা করতে দেখায়।   তথ্যসূত্র    বহিঃসংযোগ    Official website    বিষয়শ্রেণী:ভারতীয় অ্যানিমেটেড চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০০৭-এর চলচ্চিত্র বিষয়শ্রেণী:হিন্দু পৌরাণিক চলচ্চিত্র বিষয়শ্রেণী:জনপ্রিয় সংস্কৃতিতে গণেশ বিষয়শ্রেণী:জনপ্রিয় সংস্কৃতিতে ভারতীয় পুরাণ বিষয়শ্রেণী:তিব্বত সম্পর্কে চলচ্চিত্র বিষয়শ্রেণী:ভারতীয় শিশুতোষ চলচ্চিত্র
বিদ্রোহী কবি কাজী নজরুল ইসলাম রচিত একটি কাব্যগ্রন্থ। ১৯২৬ খৃষ্টাব্দে এই কাব্যগ্রন্থটি প্রথম প্রকাশিত হয়। এ কাব্যগ্রন্থে মোট ১০ টি কবিতা রয়েছে।  কবিতাসমূহের তালিকাঃ  ১. সর্বহারা  ২. কৃষাণের গান  ৩. শ্রমিকের গান  ৪. ধীবরদের গান  ৫. ছাত্রদলের গান  ৬. কাণ্ডারী হুশিয়ার  ৭. ফরিয়াদ  ৮. আমার কৈফিয়ত  ৯. প্রার্থনা  ১০. গোকুল নাগ  বিষয়শ্রেণী:কাজী নজরুল ইসলামের কাব্যগ্রন্থ বিষয়শ্রেণী:১৯২৬-এর বই বিষয়শ্রেণী:কাজী নজরুল ইসলামের রচনা
হেমচন্দ্র বাগচী (১৭ সেপ্টেম্বর, ১৯০৪ — ৪ এপ্রিল, ১৯৮৬) ছিলেন কল্লোল যুগের খ্যাতনামা বাঙালী কবি। প্রারম্ভিক জীবন নদিয়া জেলার গোকুলনগরে হেমচন্দ্র জন্মগ্রহণ করেন। ১০ বছর বয়েসে তিনি কৃষ্ণনগরের নিকট ঘুর্নিতে আসেন ও কৃষ্ণনগর কলেজিয়েট স্কুল এ ভর্তি হন। ১৯২১ সালে প্রথম বিভাগে প্রবেশিকা পরীক্ষায় উত্তীর্ণ হয়ে কৃষ্ণনগর সরকারি কলেজ থেকে বি এস সি পাস করেন। কলেজ জীবন থেকেই কবিতা লিখতেন। বিজ্ঞান তার পছন্দের বিষয় না হওয়ায় কলকাতার বঙ্গবাসী কলেজ থেকে বি এ পাস করেন ও কলকাতা বিশ্ববিদ্যালয়ে এম এ তে ভর্তি হন। ভবানীপুরের পদ্মপুকুর ইনস্টিটিউশনে শিক্ষকতা করতেন ও পরে রাজশাহী কলেজে অধ্যাপনার কাজ নিয়ে চলে যান।  সাহিত্য কলকাতায় 'বাগচী এন্ড সন্স' প্রকাশনা সংস্থা খোলেন হেমচন্দ্র। একাধিক কবি ও সাহিত্যিকের বই বের করেছিলেন। বৈশ্বানর সাহিত্য পত্রিকা বের করতেন যদিও শারীরিক অসুস্থতার কারণে এই পত্রিকা স্থায়ী হয়নি। তার কাব্যগ্রন্থগুলি হল দ্বীপান্বিতা, তীর্থপথে, মানসবিরহ ইত্যাদি। তপনকুমারের অভিযান, কবিকিশোর, মায়া প্রদীপ ইত্যাদি শিশুসাহিত্য, কিছু ছোটগল্প ও একটি উপন্যাসও লিখেছিলেন তিনি। শেষজীবনে মানসিক অসুস্থতার শিকার হন রবীন্দ্রোত্তর যুগের অন্যতম কবি হেমচন্দ্র বাগচী।  তথ্যসূত্র  বিষয়শ্রেণী:১৯০৮-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নদিয়া জেলার ব্যক্তি বিষয়শ্রেণী:পশ্চিমবঙ্গের কবি বিষয়শ্রেণী:পশ্চিমবঙ্গের ব্যক্তি বিষয়শ্রেণী:পশ্চিমবঙ্গের সাহিত্যিক বিষয়শ্রেণী:বাঙালি কবি বিষয়শ্রেণী:বাঙালি সাহিত্যিক বিষয়শ্রেণী:ভারতীয় কবি বিষয়শ্রেণী:বঙ্গবাসী কলেজের প্রাক্তন শিক্ষার্থী বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
চাপড়া হল পশ্চিমবঙ্গের নদীয়া জেলার কৃষ্ণনগর সদর মহকুমার অন্তর্গত একটি সমষ্টি উন্ননয়ন ব্লক এবং সেন্সাস টাউন। এটি চাপড়া থানা ও চাপড়া বিধানসভা কেন্দ্রের অধীন।  ভৌগোলিক অবস্থান চাপড়া ভারত-বাংলাদেশ সীমান্তবর্তী অঞ্চলে অবস্থিত। উত্তরে তেহট্ট মহকুমা, পূর্বে বাংলাদেশের মেহেরপুর, চুয়াডাঙা জেলা জেলা, পশ্চিম দিকে কৃষ্ণনগর ২ নং ব্লক ও নাকাশীপাড়া এবং দক্ষিণে কৃষ্ণগঞ্জ সমষ্টি উন্নয়ন ব্লক অবস্থিত।  জনসংখ্যা ২০১১ সালের জনগননা অনুযায়ী চাপড়ার মোট জনসংখ্যা হল ৩১০৬৫২ যার মধ্যে পুরুষ ও নারী অনুপাত যথাক্রমে ৫১% ও ৪৯%। অনূর্ধ্ব ৬ বছরের শিশুর জনসংখ্যা ৩৭৯৫৩ জন। এই ব্লকের অধীনে একটি মাত্র সেন্সাস টাউন হল চাপড়া।  যোগাযোগ ১১ নং রাজ্য সড়ক চাপড়ার ওপর দিয়ে গেছে। এই রাস্তার মাধ্যমে চাপড়া জেলাসদর শহর কৃষ্ণনগরের সাথে যুক্ত। কৃষ্ণনগর হতে চাপড়ার দূরত্ব ২০ কিলোমিটার। নিকটবর্তী রেলস্টেশন কৃষ্ণনগর সিটি জংশন।  তথ্যসূত্র  বিষয়শ্রেণী:পশ্চিমবঙ্গের শহর বিষয়শ্রেণী:নদিয়া জেলার শহর ও নগর
পরাগ মিচিং জনগোষ্ঠীর একটি উল্লেখযোগ্য কৃষিভিত্তিক উৎসব, এই উৎসব ৫ দিন ধরে উদযাপন করা হয়। সাধারণত চাষ শুরু করার পর এই উৎসব শুরু হয়। সৃষ্টিকর্তা, মাতা পৃথিবী তথা পূর্বপুরুষদের তুষ্ট করার উদ্দেশ্য এই উৎসব পালন করা হয়। এই উৎসব গ্রামের ডেকা-গাভরুদের নেতৃত্বে অনুষ্ঠিত হয় বলে রং-আনন্দের মধ্য দিয়ে শুরু হয়। আলি আঃ লৃগাঙের মতো এই উৎসবেও প্রচুর গীতি-মাত, নৃত্য ইত্যাদির আয়োজন হয়। এই উত্সবের অন্য একটি নাম হচ্ছে "নরসিংহ বিহু"।  বিবরণ প্রথম দিনের সকল আয়োজন শেষ করার পর রাতে 'মিবু'র সাদরে 'মিবু-দাগনাম' অনুষ্ঠান শুরু হয়। এই অনুষ্ঠানে মিবুর সঙ্গে সমস্ত ডেকা-গাভরু সারি-সারিতে নৃত্য করে। এই নৃত্যে 'আঃবাঃ' গীতি গাওয়া হয়। এই গানগুলির মাধ্যমে মানব সৃষ্টিকর্তা 'চেদীবাঃবু' এবং 'মেঃলং-নাঃনী'কে স্মরণ করা হয়। এমন মাঙ্গলিক অনুষ্ঠানগুলিতে মিবুর সঙ্গে গ্রামের বয়োবৃদ্ধরা বধ করা গাহরি-এর আগমঙহে 'আচিন-তাগির' বা মঙ্গল চায়। দ্বিতীয়দিন নিমন্ত্রিত অতিথি 'মিনম'দের আদর শুশ্র্ষা করা হয়। পরাগ উৎসবে চুবুরীয়া গ্রাম ছাড়াও দূর-দূরান্তের গ্রামকেও নিমন্ত্রণ করা হয়। পরাগ উৎসবে গ্রামের মুরংঘর অনুষ্ঠিত করা হয়। মুরংঘর গ্রামের মধ্যে নয় এমন কোনো একমাথার উন্মুক্ত স্থানে পূর্ব-পশ্চিমে বানানো হয়। একে বাঁশ, কাঠ এবং খড় দিয়ে নির্মাণ করা হয়। মুরংঘরে বেড়া থাকে না; এটি একটি মুকুলি চাংঘর। এর দুমাথায় চাঙে ওঠা-নামা করতে জখলা লাগানো থাকে। পঃরাগের কেউনিশা গ্রামের ডেক-গাভরু এবং মিনমরা এক সাথে মুরংঘরে শোয়। এটি মিচিংদের পরম্পরাগত রীতি। পঃরাগ উৎসবের অন্যতম অনুষ্ঠান হল- 'পঃবর্-কাতনাম্' এবং 'এঃগ-মাননাম'। 'পঃবর' বাঁশ-বেতের সাজানো চুপি আকৃতির এক সাজ, একে আপাং চাকিবে ব্যবহার করা হয়। 'এঃগ-মাননাম' বা গাহরি বধ করা অনুষ্ঠান। এইমতো তিনদিন, তিন রাত রং-আনন্দ, ভোজভাত এবং পূজা-অর্চনার পর পঃরাগ উৎসবের সামরে মরা হয়।  মুরং ঘর  মুরং ঘর মিচিং সংস্কৃতির প্রাণকেন্দ্রস্বরূপ। মুরংঘরের প্রকাণ্ড খুঁটি এবং চ'তিগুলিতে বি রকম কারু-কার্য খচিত থাকে। তদুপরি এইগুলিতে দঃঞি (সূর্য্য), পঃল (চন্দ্র), তাকার (নক্ষত্র)-এর চিত্র ছাড়াও বিভিন্ন জীব-জন্তু, পশু-পক্ষী ইত্যাদির নানারঙের চিত্র অঙ্কিত থাকে। এইগুলিতে জেঠি, গাহরি, বাঘ, হাতী এবং নানা ধরনের পাখি, বাঁদর ইত্যাদির ভাস্কর্য্য ব্যবহার করে। গ্রামের সকল লোক মিলে সামূহিকভাবে মুরং নির্মাণ করে। একটি মিচিং সাংস্কৃতির জীবনের রঙ্গমঞ্চগ্রন্থ: মিচিং সমাজ এবং সংস্কৃতি, লেখক: ইন্দ্রেশ্বর পেগু, পৃষ্ঠা: ৬ - ৮।  তথ্যসূত্র  বিষয়শ্রেণী:আসামের উৎসব বিষয়শ্রেণী:মিচিং জনগোষ্ঠী বিষয়শ্রেণী:ভারতের নবান্ন উৎসব
দক্ষিণ হামছাদী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  লক্ষ্মীপুর সদর উপজেলার উত্তরাংশে দক্ষিণ হামছাদী ইউনিয়নের অবস্থান। এ ইউনিয়নের উত্তরে উত্তর হামছাদী ইউনিয়ন, পূর্বে পার্বতীনগর ইউনিয়ন, দক্ষিণে লক্ষ্মীপুর পৌরসভা ও দালাল বাজার ইউনিয়ন এবং পশ্চিমে দালাল বাজার ইউনিয়ন ও রায়পুর উপজেলার বামনী ইউনিয়ন অবস্থিত।   প্রশাসনিক কাঠামো  দক্ষিণ হামছাদী ইউনিয়ন লক্ষ্মীপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।   শিক্ষা ব্যবস্থা    শিক্ষা প্রতিষ্ঠান  নন্দনপুর উচ্চ বিদ‍্যালয় পালের হাট পাবলিক হাই স্কুল নন্দনপুর কাদেরিয়া দাখিল মাদ্রাসা   যোগাযোগ ব্যবস্থা    খাল ও নদী    হাট-বাজার    দর্শনীয় স্থান   কাদেরিয়া দরবার শরীফ ওরফে দরবার ই গাউসুল আজম।    উল্লেখযোগ্য ব্যক্তি  মাওলানা শাহ্ ফজলুল্লাহ কাদেরী, মমতাজুল মুহাদ্দিস,   বিশিষ্ট সমাজসেবক শাহ্ শাফায়েত উল্লাহ কাদেরী( ফরহাদ)   জনপ্রতিনিধি    আরও দেখুন   লক্ষ্মীপুর সদর উপজেলা  লক্ষ্মীপুর সদর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ফেরেস আন্টুন, কানাডীয় পর্নোগ্রাফার এবং মাইন্ডগিকের সহ-মালিক এবং সিইও, মাইন্ডগিক বিশ্বের বৃহত্তম পর্নোগ্রাফি কোম্পানী, যা ইউপর্ন এবং পর্নহাব সহ অন্যান্য পর্নোগ্রাফিক সাইট চালায়। তিনি কনকর্ডিয়া বিশ্ববিদ্যালয় থেকে ইঞ্জিনিয়ারিং স্নাতক, তিনি ২০০০ সালের প্রথম দিকে ব্রাজার্স-এর সহ-প্রতিষ্ঠাতা হবার আগে তিনি প্রথম পর্ন ওয়েবসাইট তৈরি করেছিলেন, যা যা যৌন আকর্ষণীয় বয়স্ক মহিলাদের চিত্রিত করে এমআইএলএফ ঘরানার পর্ন ভিডিও সরবরাহ করে। তিনি এবং ডেভিড তাশিলো পরে ফ্যাবিয়ান থাইলম্যানের কাছ থেকে ম্যানউইন (মাইন্ডগিক) কিনেছিলেন।   জীবনের প্রথমার্ধ  ফেরেস আন্টুন মন্ট্রিলের কনকর্ডিয়া বিশ্ববিদ্যালয় থেকে স্নাতক ডিগ্রি অর্জন করেছিলেন।    ক্যারিয়ার  ২০০০ এর দশকের গোড়ার দিকে চার বন্ধুকে নিয়ে তিনি প্রথম পর্ন ওয়েবসাইট মানসেফ প্রোডাকশন তৈরি করেছিলেন।  সংস্থাটি আন্টুন এবং স্টাফেন মানোস দ্বারা পরিচালিত হয়েছিল, যিনি পরে তার শ্যালক হন।   ব্যক্তিগত জীবন  আন্টুন কানাডার মন্ট্রিলে থাকেন।  তিনি জর্জ মনোস এবং লুইস ল্যাবার্জ মানোসের কন্যা নিকোল মানোসের সাথে বিবাহবন্ধনে আবদ্ধ হয়েছেন (১৯৫২ - ২০১৭)।  তার ভাই মার্ক আন্টুন মাইন্ডগিকের সহ-সভাপতি।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কানাডিয়ান পর্নোগ্রাফার বিষয়শ্রেণী:আইলো বিষয়শ্রেণী:১৯৭৫-এ জন্ম বিষয়শ্রেণী:দামেস্কের ব্যক্তি
বাহাদিয়া ইমাম নগর উচ্চ বিদ্যালয় বাংলাদেশের মানিকগঞ্জ জেলায় অবস্থিত একটি বিদ্যালয় মানিকগঞ্জ জেলার সিঙ্গাইর উপজেলার জয়মন্টপ ইনিয়নের সন্নিকটে অবস্থিত। এটি ২০১৪ সালে প্রতিষ্ঠিত। স্কুলটিতে ১ম থেকে  ৬ষ্ঠ, ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যয়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে মানিকগঞ্জ শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫১০০ শিক্ষার্থী অধ্যয়ন করে।
কন্ডং বা কন্দং হল বালিদ্বীপের একটি নৃত্যকলা যা প্রায়শই লেগং নৃত্যের ভূমিকা হিসেবে পরিবেশিত হয় এবং গেমলানের সেমার পাঙ্গুলিংগান শৈলীর সাথে সম্পাদিত হয়।  কনডং নৃত্য উনিশ শতকের মাঝামাঝি বালির রাজপ্রাসাদ থেকে উদ্ভূত হয়েছিল। এই নৃত্যের স্রষ্টা কে তা অজানা, তবে লোক ইতিহাস থেকে জানা যায় যে সুকাওয়াতির এক মরনাপন্ন রাজপুত্র গেমলান সঙ্গীতের সাথে দুটি সুন্দরী মেয়েকে সুন্দরভাবে নাচতে দেখেছিলেন। এর ফলে তার স্বাস্থ্য ফিরে আসে। রাজপুত্র সেই নাচের পুনরাবৃত্তি ও প্রচার করেন। এটি মূলত সুপ্রবা এবং উইলোটামা নামে দুই বিদাদারির (নিম্ফ) গল্প। ১৯৩০ সাল নাগাদ গল্পটির পটকথার পরিবর্তন করা হয় ও গল্পের মুখ্য চরিত্র হয়ে ওঠেন একজন রাজা বা রাণী।  বর্তমানে, কনডং -এর অভিনীত চরিত্র এক অনুগত দাসের প্রতীক স্বপ। রিত্যকার নী কেতুত আরিনি কনডং নর্তকীকে একজন প্রাসাদ ভৃত্যের চরিত্র হিসাবে পরিবেশনা করেছেন যে রাজার সেবা করে এবং তার ক্ষমতার একজন অনুরাগী। এছাড়াও সে রাজার কন্যার সৌন্দর্যের অনুরাগী।  কনডং নৃত্যের বিবিধ অঙ্গ সঞ্চালন বিভিন্ন লেগং নাচের অঙ্গ সঞ্চালনার সরলীকৃত সংস্করণ। কিন্তু প্রকৃতপক্ষে, কনডং একটি মৌলিক বালিনিজ নৃত্য হিসেবে বিবেচিত হয়। স্থানীয় শিশুদের মধ্যে এই নাচ শেখার বেশ আগ্রহ আছে।   প্রদর্শন শৈলী  থাম্ব|300x300পিক্সেল| কনডং নর্তকী (বাম) দুই লেগং নর্তকী অপেক্ষা করছে কনডং সাধারণত লেগং নৃত্যের মুখবন্ধ হিসেবে ব্যবহৃত হয়। লেগং নৃত্যের আগে কনডং নৃত্য পরিবেশিত হয় (যদিও তা সবসময় আবশ্যিক নয়)। কনডং নৃত্য গাম্বু বা আরজা নৃত্যের আগেও পরিবেশন করা যেতে পারে।  লেগং নৃত্যে শুরু হওয়ার আগে কনডং নর্তকী প্রথমে মঞ্চে প্রবেশ করে এবং তার নৃত্য পরিবেশনা সম্পাদন করে। কনডং নর্তকী সাধারণত একটি অল্পবয়সী মেয়ে হয় যার অঙ্গ সঞ্চালনা "তীক্ষ্ণ এবং তীব্র"। যখন লেগং পারফরম্যান্স সঠিকভাবে শুরু হয়, তখন কনডং নর্তকী লেগং নর্তকীদের সাথে নাচতে পারে। কনডং নর্তকী মঞ্চ ছাড়ার পূর্বে মঞ্চে আসীন প্রতিটি নর্তকীকে একটি হাতপাখা প্রদান করে। একটি কনডং পরিবেশনার গড় দৈর্ঘ্য প্রায় ১৫ মিনিট।  লেগং ল্যাসেম নৃত্য শুরু জলে কনডং নর্তকী একটি দাঁড়কাকের ডানা নিয়ে মঞ্চে ফিরে আসে যা রাজা লাসেমের মৃত্যুর পূর্বাভাস দেয়।  লেগং নাচের মতো, কনডং-এর সাথে গেমলানের সেমার পাঙ্গুলিংগান শৈলী মিশ্রিত রয়েছে।   তথ্যসূত্র   বিষয়শ্রেণী:বালির নৃত্য বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id) বিষয়শ্রেণী:অপর্যালোচিত অনুবাদসহ পাতা
ওপেক (ইংরেজি: Organization of the Petroleum Exporting Countries, OPEC) হচ্ছে পেট্রোলিয়াম রপ্তানিকারক দেশগুলির একটি আন্তঃসরকারি সংস্থা। এর সদস্য মোট ১২ টি দেশ। ১৪ সেপ্টেম্বর ১৯৬০ সালে বাগদাদে প্রথম পাঁচ সদস্য (ইরান, ইরাক, কুয়েত, সৌদি আরব এবং ভেনেজুয়েলা) এই সংস্থাটি প্রতিষ্ঠিত হয়। ১৯৬৫ সাল থেকে অস্ট্রিয়ার ভিয়েনায় এর সদর দপ্তর হিসেবে ব্যবহৃত হচ্ছে, যদিও অস্ট্রিয়া ওপেক সদস্যভুক্ত দেশ নয়। সেপ্টেম্বর ২০১৮ পর্যন্ত, ১২ টি সদস্য দেশ বিশ্বব্যাপী তেল উৎপাদনের আনুমানিক ৪৪ শতাংশ এবং বিশ্বের "প্রমাণিত" তেলের রিজার্ভের ৮১.৫ শতাংশের মত সংগ্রহে ছিল। ফলে ওপেক বিশ্বব্যাপী তেলের দামের উপর একটি বড় প্রভাব ফেলতে সক্ষম হয়েছিল। ১ জানুয়ারী ২০১৯ এ কাতার এবং ১ জানুয়ারী ২০২০ এ ইকুয়েডর এবং ১ জানুয়ারী ২০২৪ এ এঙ্গোলা সদস্য পদ ছেড়ে দেয়ার দরুন এর সদস্য সংখ্যা বর্তমানে ১২ টি।  এ সংস্থার লক্ষ্য  হল "এর সদস্য দেশগুলির পেট্রোলিয়াম নীতিগুলির সমন্বয় ও একীকরণ করা এবং তেলের বাজারের স্থিতিশীলতা নিশ্চিত করা, যাতে ভোক্তাদের কাছে পেট্রোলিয়ামের একটি দক্ষ, অর্থনৈতিক এবং নিয়মিত সরবরাহ নিশ্চিত করার পাশাপাশি তেল উৎপাদনপকারী দেশের একটি স্থিতিশীল আয়ের উৎস তৈরি হত এবং পেট্রোলিয়াম শিল্পে বিনিয়োগকারীরা যেন তাদের মূলধনের উপর ন্যায্য রিটার্ন পায়।"   গঠন  ১৯৬০ সালের ১৪ সেপ্টেম্বর ওপেক গঠিত হয়।  ১জানুয়ারি,১৯৬১ আনুষ্ঠানিক কার্যক্রম শুরু করে   সদস্য  ওপেক এর বর্তমানে এর সদস্য.১২টি দেশ - আলজেরিয়া, ইরাক, ইরান, ইউএই, কুয়েত, নাইজেরিয়া, ভেনিজুয়েলা, লিবিয়া, সৌদি আরব, গ্যাবন, ইকুয়েটোরিয়াল গিনি। ইন্দোনেশিয়া ২০০৮ সালে ওপেক থেকে নিজেকে প্রত্যাহার করে নেয়। সারা পৃথিবীতে তেলের দাম নিধারন এবং রপ্তানি ও আমদানিতে বেশ গুরুত্ব বহন করে । আগে ১৩ টি সদস্য ছিল। বর্তমান ১২ টি।   উদ্দেশ্য  সদস্য দেশগুলোর মধ্যে পরস্পরকে বাণিজ্যিক সুবিধা দিয়ে শুল্কমুক্ত বাণিজ্যের এক বিশাল এলাকা গড়ে তোলা। ইন্দোনেশিয়া, ইকুয়েডর ও কাতার এর প্রাক্তন সদস্য।  ওপেকের গঠন প্রাকৃতিক সম্পদের উপর জাতীয় সার্বভৌমত্বের দিকে মোড় ঘুরিয়েছে এবং ওপেকের সিদ্ধান্তগুলি বিশ্বব্যাপী তেল বাজার এবং আন্তর্জাতিক সম্পর্কের ক্ষেত্রে গুরুত্বপূর্ণ ভূমিকা পালন করতে সক্ষম হয়েছে।  প্রভাবগুলি বিশেষত শক্তিশালী হতে পারে যখন যুদ্ধ বা নাগরিক ব্যাধি সরবরাহে বর্ধিত বাধা সৃষ্টি করে।  1970-এর দশকে তেল উৎপাদনে বিধিনিষেধের ফলে তেলের দাম এবং ওপেকের উপার্জন ও সম্পদে নাটকীয় বৃদ্ধি ঘটে, বৈশ্বিক অর্থনীতির দীর্ঘস্থায়ী ও সুদূরপ্রসারী পরিণতি ঘটে।  ১৯৮০-এর দশকে, ওপেক তার সদস্য দেশগুলির জন্য উৎপাদন লক্ষ্যমাত্রা নির্ধারণ শুরু করে;  সাধারণত লক্ষ্যমাত্রা কমে গেলে তেলের দাম বেড়ে যায়।  সংস্থাটির 2008 এবং 2016 সালের ওভারসপ্লাই ট্রিম করার সিদ্ধান্ত থেকে এটি সম্প্রতি ঘটেছিল।   তথ্যসূত্র   বিষয়শ্রেণী:আন্তর্জাতিক সংস্থা বিষয়শ্রেণী:খনিজ তেল শিল্পের ইতিহাস বিষয়শ্রেণী:ভিয়েনা ভিত্তিক সংগঠন
মুল () ভারতের মহারাষ্ট্র রাজ্যের চন্দ্রপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৮ মিটার (৬৪৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুল শহরের জনসংখ্যা হল ২২,২৫৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে মুল এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর  en:Mul
ইবনে আবেদিন (), পুরো নাম মুহাম্মাদ আমিন বিন ওমর বিন আবদিল আজিজ আবিদিন আল-দামিশকি (আরবি : محمد أمين بن عمر بن عبد العزيز عابدين الدمشقي - ইংরেজি :Muhammad Amin bin Omar bin Abdul Aziz Abidin Al-Demsaky); তিনি ইবনে আবেদিন শামি নামে সুপরিচিত। তিনি ছিলেন একজন বিশিষ্ট ইসলামী পণ্ডিত। যারা ওসমানি যুগে সিরিয়ার দামেস্ক শহরে বাস করতেন তাদের মধ্যে তিনি একজন অন্যতম ইসলামি আইনবিদ। তিনি ছিলেন হানাফি মাজহাব এর সুন্নী পণ্ডিত। তিনি আমিন আল-ফতোয়া উপাধিধারী একজন রাষ্ট্রীয় কর্মকর্তা ছিলেন। এর অর্থ হল তিনি হলেন সেই মুফতি যার কাছে দামেস্কে আইনি প্রশ্ন থাকলে লোকেরা যেতেন।   শৈশব  ইবনে আবিদীন ১৭৮৪ সালে দামেস্কে জন্মগ্রহণ করেন। তার পরিবার পণ্ডিতদের একটি দীর্ঘ বংশ পরম্পরায় ছিল এবং তাই তারা সম্মানিত ছিলেন। তিনি খুব অল্প বয়সে কুরআন অধ্যয়ন করেছিলেন এবং তিনি প্রায় ১২ বছর বয়সে তার প্রথম শিক্ষক শায়খ মুহাম্মাদ আল-কুজবারী আল-কবীরের কাছ থেকে তার প্রথম সাধারণ ডিগ্রি অর্জন করেছিলেন। কথিত আছে যে তিনি পরিপক্ক হওয়ার আগেই কুরআন মুখস্থ করেছিলেন। তিনি অত্যন্ত দৃঢ়প্রতিজ্ঞ ছাত্র ছিলেন। তার পিতার দোকানে কোরআন তেলাওয়াত করার পর এবং এর জন্য সমালোচনা পাওয়ার পর, তিনি তার কাজকে নিখুঁত করার চেষ্টা করেছিলেন এবং বেশ কয়েকজন বিখ্যাত পণ্ডিতের অধীনে জোরালোভাবে অধ্যয়ন করেছিলেন। অনেক পরিশ্রমের পর, তিনি অনুমোদনের চারটি ডিগ্রি অর্জন করেন।    তথ্যসূত্র     বিষয়শ্রেণী:হানাফী ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:সুন্নি ইমাম বিষয়শ্রেণী:সুন্নি ফিকহ পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:মুফাসসির বিষয়শ্রেণী:সুন্নি মুসলিম পণ্ডিত বিষয়শ্রেণী:শিয়া ইসলামের সমালোচক বিষয়শ্রেণী:১৯শ শতাব্দীর ইসলামের মুসলিম পণ্ডিত বিষয়শ্রেণী:১৭৮৪-এ জন্ম বিষয়শ্রেণী:১৮৩৬-এ মৃত্যু বিষয়শ্রেণী:নকশবন্দি তরিকা বিষয়শ্রেণী:সুন্নি সুফি
আলসা মল হল ভারতের চেন্নাইয়ের এগমোরের পার্শ্ববর্তী মন্টিথ রোডের একটি শপিং মল।  স্পেনসার প্লাজার সাথে ১৯৮০-এর দশকের মাঝামাঝি সময়ে প্রতিষ্ঠিত, এটি শহরের প্রাচীনতম টিকে থাকা মলগুলির মধ্যে একটি।  আলসা মলের আশেপাশে বিভিন্ন ধরনের দোকান রয়েছে। মলে ব্যবসা করে এমন বিভিন্ন রাস্তার খাবার বিক্রেতাদের কারণে সন্ধ্যার সময় এটি তরুণদের জন্য একটি আড্ডাস্থল হিসাবে বিবেচিত হয়।   তথ্যসূত্র    বহিঃসংযোগ         বিষয়শ্রেণী:২০শ শতাব্দীতে প্রতিষ্ঠিত বিপণিবিতান বিষয়শ্রেণী:চেন্নাইয়ের বিপণিবিতান বিষয়শ্রেণী:২০শ শতাব্দীতে ভারতের স্থাপত্য
চিত্রা শঙ্খচিল (বৈজ্ঞানিক নাম:Aetobatus narinari) () হচ্ছে Myliobatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৫  চিত্রশালা  আরও দেখুন  বাংলাদেশের মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:আটলান্টিক মহাসাগরের মাছ বিষয়শ্রেণী:ভারত মহাসাগরের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:১৭৯০-এ বর্ণিত মাছ
জোসেফ রাসেল বেইলি, 1ম ব্যারন গ্লানুস্ক (7 এপ্রিল 1840 - 6 জানুয়ারী 1906), স্যার জোসেফ বেইলি নামে পরিচিত, ২য় ব্যারোনেট, 1858 থেকে 1899 সাল পর্যন্ত, একজন ওয়েলশ রক্ষণশীল সংসদ সদস্য ছিলেন।   কর্মজীবন  ১৪ ফেব্রুয়ারি ১৮৬১-এ তিনি খণ্ডকালীন 3য় (ক্রিকহোয়েল) ব্রেকনকশায়ার রাইফেল ভলান্টিয়ার কর্পসে লেফটেন্যান্ট হিসেবে কমিশন লাভ করেন। ১৫ মে ১৮৬৭-এ, তার কোম্পানি কমান্ডারকে ১ম প্রশাসনিক ব্যাটালিয়ন, ব্রেকনকশায়ার রাইফেল ভলান্টিয়ার কর্পস- এর কমান্ডে পদোন্নতি দেওয়া হয় এবং একই দিনে বেইলি ব্যাটালিয়নের প্রথম অনারারি কর্নেল নিযুক্ত হন।Army List, various dates.Burke's: 'Glanusk'. তিনি ইউনিটের উত্তরসূরি, ১ম (ব্রেকনকশায়ার) স্বেচ্ছাসেবক ব্যাটালিয়ন, সাউথ ওয়েলস বর্ডারার্স, তার মৃত্যুর আগ পর্যন্ত এই অবস্থান ধরে রেখেছিলেন, যখন তিনি তার বড় ছেলের স্থলাভিষিক্ত হন। তিনি স্বেচ্ছাসেবক অলঙ্করণে ভূষিত হন।  ১৮৬৪ সালে, তিনি ব্রেকনকশায়ারের উচ্চ শেরিফ হিসাবে দায়িত্ব পালন করেন। ১৮৬৫ সালে তিনি হেয়ারফোর্ডশায়ারের জন্য ব্রিটিশ হাউস অফ কমন্সে নির্বাচিত হন, এই আসনটি ১৮৮৫ সাল পর্যন্ত তিনি অধিষ্ঠিত ছিলেন যখন নির্বাচনী এলাকাটি বিলুপ্ত হয়ে যায় এবং তারপর ১৮৮৬ থেকে ১৮৯২ সালের মধ্যে হেয়ারফোর্ডের প্রতিনিধিত্ব করেন। তিনি 1875 থেকে 1905 সাল পর্যন্ত ব্রেকনকশায়ারের লর্ড লেফটেন্যান্ট হিসেবেও দায়িত্ব পালন করেন। ১৮৯৯ সালে, তিনি ব্রেকনক কাউন্টির গ্লানুস্ক পার্কের ব্যারন গ্লানুস্ক হিসাবে উত্থিত হন।Burke's: 'Glanusk'.   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:বেইলি পরিবার বিষয়শ্রেণী:১৯০৬-এ মৃত্যু বিষয়শ্রেণী:১৮৪০-এ জন্ম বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন